HAMAS otashkesim kelishuvini bir kunga uzaytirilganini tasdiqladi. Foto: Anadolu Agency Isroil armiyasi G‘azo sektoridagi «gumanitar pauza» tugashiga bir necha daqiqa qolganida uzaytirilganini e’lon qildi. Bu haqda Anadolu xabar berdi. Isroil armiyasi xabarida otashkesim necha kunga uzaytirilgani ko‘rsatilmagan. «Vositachilar ko‘magida mahbuslarni ozod qilish jarayoni davom etadi va kelishuvga ko‘ra harbiy harakatlar to‘xtatiladi», deyiladi bayonotda. O‘z navbatida HAMAS «gumanitar pauza» bir kunga uzaytirilganini e’lon qildi. Isroil va XAMAS o‘rtasida vositachilik qilayotgan Qatar ham «gumanitar pauza» uzaytirilganini tasdiqladi.